Preşedintele Klaus Iohannis crede că preşedintele Senatului, Călin Popescu Tăriceanu, nu are căderea să ceară lămuriri în ce o priveşte pe şefa DNA, Laura Codruța Kovesi. Spune că, în spatele acestor solicitări, nu stă preocuparea pentru independenţa justiţiei, ci pentru propriile dosare penale.

„Este foarte interesant, vorbim de domnul Tăriceanu, cel care a fost urmărit penal pentru minciună, chiar dat în judecată pentru minciună penală. Cred că e aceeaşi persoană care acum câţiva ani scria bilețele... „dragă Traian”... ca să intervină pentru un prieten al domniei sale. Eu nu cred că omul este chiar preocupat de independenţa justiţiei, cred că se preface şi urmăreşte, de fapt, să scape de justiţie”, a spus Klaus Iohannis.